
	     Трг српских добровољаца 12, 23300 Кикинда, тел 0230/410-138,e-mail: dragan.ristic@kikinda.org.rs, josip.posloncec@kikinda.org.rs


На основу члана 14. Закона о јединственом бирачком списку (,,Службени гласник РС“, 4/2009, 99/2011, 44/2024 и 96/2025), члана 48. Закона о националним саветима националних мањина (,,Службени гласник РС“, бр. 72/2009, 20/2014 – УС, 55/2014 и 47/2018 ), члана 7. Првилника о начину вођења посебног бирачког списка националне мањине (,,Службени гласник РС“, бр. 61/2018), а у вези Одлуке о расписивању избора за чланове националних света националних мањина од 18. септембра 2026. године (,,Службени гласник РС“,бр. 90/2026), који ће се одржати 8. новембра 2026. године, Градска управа града Кикинда објављује 

О  Б  А  В  Е  Ш  Т  Е  Њ  Е

О Изборима за чланове савета националних мањина

ОБАВЕШТАВАЈУ СЕ припадници националних мањина са пребивалиштем, односно боравиштем за интерно расељена лица на територији Града Кикинда који имају бирачко право, да се у недељу 8. новембра 2026. године одржавају Избори за чланове савета националних мањина. 

Избори ће се одвијати на 10 бирачких места и то 5 у Граду Кикинда (1. БМ – Спортски центар „Језеро“, Бранка Вујина бб; 2. БМ и 3. БМ – Основна школа „Свети Сава“, Немањина 27; 4. БМ Агенција за пољопривреду, Топлоски пут 10 и 5. БМ – Бивша Месна заједница „Лидија Алдан“, Цара Душана 26) и 5 у селима кикиндске општине (6. БМ – Ловачки дом „Зец“, Руско Село, Братства јединства 150; 7. БМ – Основна школа „Братство јединство“, Банатска Топола, Вука Караџића 20; 8. БМ – Ватрогасни дом, Мокрин, Мирослава Антића 12; 9. БМ – Дом културе – Сајан, Велика 96 и 10. БМ – Основна школа „Мора Карољ“, Сајан, Велика 71) . Бирачка места биће отворена од 7,00 до 20,00 сати. 
Подсећамо да након закључења Посебног бирачког списка националних мањина па до 72 сата пре дана одржавања избора, упис бирача који нису уписани у бирачки списак и промене у бирачком списку врши министарство надлежно за вођење Посебног бирачког списка.

Упис у Посебан бирачки списак националне мањине врши се искључиво на лични захтев припадника националне мањине. Припадник националне мањине са пребивалиштем, односно за интерно расељена лица са боравиштем на територији града Кикида, захтев за упис у Посебан бирачки списак подноси Градској управи града Кикинда. Захтев се подноси лично  у писаној форми, на посебном обрасцу који мора бити својеручно потписан. 

Образац се може преузети у Градској управи града Кикинда - канцеларија бр. 67. 
Утврђивање идентитета и проверу података унетих у обрасцу службено лице врши на основу личне карте подносиоца захтева.


Увид у Посебан бирачки списак, у складу са законом који уређује заштиту података о личности, може се извршити и електронским путем на званичној интернет страници Министарства људска и мањинска права и друштвени дијалог https://upit.posebanbirackispisak.gov.rs уношењем података о јединственом матичном броју грађана. 

